《舟中卧听守之读皇宋诗》
宋代·钱时

一转船头便是归，蓬窗初煖睡偏宜。
略无梦到华胥国，枕上听歌圣宋诗。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。